
Filosofia 


« Chie pensat chi est pretzisu filosofare, depet filosofare e chie pensat chi non si depat 
filosofare, depet filosofare pro amustrare chi non si depet filosofare; duncas si depet filosofare 
in ogni casu o si nche fuire dae inoghe, nende adiosu a sa vida, proite totas sas ateras cosas 
parent essere solu tzarras e istrallobios » 

(Aristotele, Protreptico o Esortazione alia filosofia) 


Sa filosofia (dae gregu cpiAsiv (filein) = amare e crocpia (sofia) = sapienzia, est a 
narrere amore pro sa sapienzia) est definida comente s' istudiu de sa possibilidade 
e de is lacanas de sa connoschentzia umana e fintzas de s'analisi de s'omine che 
sugetu de custa connoschentzia, cussideradu in isse matessi in sa relatadura sua, 
teoriga e pratiga, cun s' ogetu connotu. 

Su pensamentu fildsofigu otzidentale naschet dae sa "meravigia" naraiat Aristotele 
est a ischire cando s'omine incumintzat a si preguntare chie siat isse etotu e su 
mundu chi ddu inghiriat. Custu, chi in filosofia est tzerriadu su problema de su 
raportu intra su sugetu e s'ogetu, e est tratadu segundu duas bisuras: sa prima est 
su de sa filosofia teoretica chi narat chi si cheret connoschere s'ogetu, su segundu 
est su de sa filosofia pratiga o morale o etiga, cando si cheret ischire comente nos 
depimus cumportare, ite faghere in is cunfrontos de cuss'ogetu chi podet essere un 
individuu che a mie etotu. 

Sa definitzione de sa filosofia abbarat un problema filosoficu. Ma fintzas prus 
problematiga resurtat sa chistione de su "incomintzu" filosoficu, est a narrere de su fundamentu suo matessi 
e de sa possibilidade de sa chirca filosofica comente tale. Si sa filosofia chircat in intro de issa etotu in 
manera dialetiga, in ue nche podimus ponnere is preguntas suas? 

Est un' istudiu chi s' acumprit formulende in manera linguistiga is problemas, dende-nde sa solutzione e 
giustifiende-dda, e impreende protzeduras rigorosas pro dda argumentare. Est, finamentas, s' istudiu de sos 
printzipios primos e de is resones urtimas. 

No tenende sa filosofia unu campu materiale de indagadura ispetzifigu, comente sas sientzias empiricas, 
podet essere cussiderada siat in crae istorica chi in crae sistematica, comente "mama de sas sientzias". 

Sa passione pro sa connoschentzia de cada cosa, de su mundu, de s'umanidade, de su pensamentu propriu, 
chi at semper tentadu s'omine in cada logu e in cada tempus. S'isfortzu de cumprendere su ite est, su pro ite, 
de is cosas. Sa filosofia est duncas una manera de si ponnere innantis de is cosas de sa vida e de su mundu; 
naschet cun su cumprendoniu de s'omine. Non est beru chi est naschida in sa Gretzia antiga: est naschida in 
cada logu ue un'omine s'at preguntadu cale si siat cosa e at chircadu, chentza de ispantos, una respusta isceti 
cun s'agiudu de s'atibidura sua. 



Sa notula de Minerva 
(dea de sa 
Sabidoria), est su 
simbulu matessi de 
sa filosofia 

